Man sterf in trekker-fratsongelukDie toneel op die plaas tussen Meyerton en Vereeniging in Gauteng waar die voorval plaasgevind het Foto: ER24 ŉ 22-jarige man is Dinsdag dood nadat ŉ grassnyer-trekker glo oor hom gery het op ŉ plaas tussen Vereeniging en Meyerton in Gauteng. “Die man was reeds dood toe paramedici by die toneel opgedaag het,” het Pieter Rossouw, woordvoerder van ER24, in ŉ verklaring gesê. “Hy het onder andere ŉ skedelfraktuur opgedoen en sy been was ook halfpad geamputeer.” Die oorsaak van die voorval is nog nie bekend nie. Plaaslike owerhede stel verder ondersoek in.